פוליטיקת ‎ הגזר ‎ והמקל ‎ 2009 

מה ‎ הקשר ‎ בין ‎ "הסדר ‎ העולמי" ‎ נוסח ‎ נאט״ו ‎ לבין ‎ תוכניות ‎ מלחמה ‎ ישראליות?‎ 


ראשי ‎ מדינות ‎ נאט״ו, ‎ שהתכנסו ‎ בסוף ‎ השבוע ‎ שעבר‎ 
בשטרסבורג, ‎ לא ‎ החליטו ‎ לפרק ‎ את ‎ הארגון. ‎ הם ‎ לא ‎ הזכירו,‎ 
כי ‎ סיבת ‎ הקמתו ‎ לפני ‎ 60  שנה ‎ היה ‎ העימות ‎ המדיני-צבאי ‎ עם‎ 
ברית־המועצות ‎ ובעלות ‎ בריתה ‎ במזרח-אירופה‎ (שהקימו ‎ יחד‎ 
את ‎ ברית ‎ וארשה), ‎ וכי ‎ לכאורה ‎ כבר ‎ אין ‎ סיבה ‎ לקיומו. ‎ ראשי‎ 
המדינות, ‎ ובראשם ‎ -  ברק ‎ אובאמה, ‎ נשיא ‎ ארצות־הברית,‎ 
מצאו ‎ אויבים ‎ אחרים, ‎ המצדיקים ‎ את ‎ קיומה ‎ של ‎ הברית‎ 
הצבאית ‎ הזאת: ‎ הם ‎ החליטו ‎ לשגר ‎ עוד ‎ 5,000  חיילים‎ 
לאפגניסטן, ‎ וזאת ‎ בנוסף ‎ לרבבות ‎ החיילים ‎ האמריקאיים‎ 
שמשגר ‎ לשם ‎ הנשיא ‎ אובאמה.‎ 

ברית ‎ נאט״ו ‎ ממשיכה ‎ לשמש ‎ עורף ‎ מדיני-צבאי‎ 
לתוכניותיה ‎ האימפריאליות ‎ של ‎ ארצות־הברית ‎ בדבר ‎ ניהול‎ 
העולם ‎ כולו. ‎ למרות ‎ שהמשבר ‎ הכלכלי ‎ העולמי ‎ החליש ‎ את‎ 
כלכלת ‎ ארה״ב ‎ והפגין ‎ את ‎ קשיי ‎ התפקוד ‎ שלה, ‎ הוא ‎ לא ‎ ערער‎ 
את ‎ עליונותה ‎ הצבאית-טכנולוגית ‎ ואת ‎ יכולת ‎ התכתיב ‎ שלה.‎ 
כך, ‎ למשל, ‎ השלימו ‎ מדינות ‎ נאט״ו ‎ עם ‎ הצבת ‎ טילים ‎ נגד‎ 
טילים ‎ של ‎ ארה״ב ‎ בפולין ‎ ובצ׳כיה, ‎ ובלעו ‎ את ‎ התירוץ, ‎ כי‎ 
מדובר ‎ ב״הגנה ‎ מפני ‎ טילים ‎ איראניים".‎ 

הנשיא ‎ אובאמה ‎ הביא ‎ לדיוני ‎ נאט״ו ‎ את ‎ הבשורה ‎ של‎ 
הפחתת ‎ מלאי ‎ הנשק ‎ הגרעיני ‎ באמצעות ‎ הסכמים ‎ שייחתמו‎ 
בין ‎ רוסיה ‎ וארה״ב. ‎ אולם ‎ גם ‎ מסע ‎ לפירוק ‎ נשק ‎ גרעיני ‎ עלול‎ 
להוביל ‎ למלחמה ‎ הרת ‎ אסון, ‎ אם ‎ ממשל ‎ אובאמה ‎ ייתן ‎ בשמו‎ 
של ‎ מסע ‎ זה ‎ ׳אור ‎ ירוק׳ ‎ לישראל ‎ לתקוף ‎ את ‎ אירן.‎ 
חכמת ‎ מעשיות‎ 

מעבר ‎ למאמרים ‎ בעיתונות ‎ הישראלית ‎ והעולמית, ‎ הקובעים‎ 
שבישראל ‎ כבר ‎ נפלה ‎ ההכרעה ‎ לתקוף ‎ את ‎ אירן, ‎ ישנן‎ 
התפתחויות ‎ מדאיגות ‎ בכל ‎ הנוגע ‎ למידת ‎ ההרפתקנות ‎ של‎ 
הממסד ‎ הפוליטי-צבאי ‎ הישראלי.‎ 

ממשלת ‎ אולמרט ‎ יזמה ‎ וביצעה ‎ פעולות ‎ צבאיות ‎ בשטחן‎ 
של ‎ מדינות ‎ ערביות, ‎ תוך ‎ הפרה ‎ בוטה ‎ של ‎ ריבונותן, ‎ אך‎ 
בהסכמה ‎ ובסיוע ‎ מצד ‎ הממשל ‎ האמריקאי. ‎ כזאת ‎ הייתה‎ 
התקיפה ‎ על ‎ האתר ‎ בסוריה, ‎ שעליו ‎ נטען ‎ כי ‎ היה ‎ כור ‎ גרעיני‎ 
בבנייה‎ ;  וכזאת ‎ הייתה ‎ ההפצצה ‎ של ‎ שיירת ‎ משאיות ‎ בסודאן,‎ 
עליה ‎ נטען, ‎ כי ‎ הובילה ‎ טילים ‎ איראניים ‎ לרצועת ‎ עזה. ‎ את‎ 
שתי ‎ ההתקפות ‎ האלה ‎ מן ‎ הראוי ‎ לנתח ‎ כ״תרגילי ‎ חימום"‎ 


בהקשר ‎ הכולל ‎ את ‎ ההיערכות ‎ הישראלית, ‎ בחסות ‎ ארה״ב,‎ 
להתקפה ‎ צבאית ‎ על ‎ איראן.‎ 

לכך ‎ יש ‎ להוסיף ‎ כמה ‎ התפתחויות ‎ פנים־ישראליות.‎ 
בתחילת ‎ השבוע ‎ פורסם, ‎ כי ‎ ברקע ‎ ההסכם ‎ בין ‎ נתניהו ‎ וברק‎ 
בדבר ‎ הצטרפות ‎ העבודה ‎ לקואליציה ‎ עמדה ‎ ההסכמה, ‎ כי‎ 
ממשלת ‎ נתניהו ‎ לא ‎ תקצץ ‎ בתקציב ‎ הצבאי, ‎ וזאת ‎ למרות‎ 
המשבר ‎ הכלכלי ‎ והירידה ‎ בהכנסות ‎ ממסים. ‎ ואילו ‎ תקציב‎ 
צבאי ‎ מנופח ‎ מעיד ‎ בהחלט ‎ על ‎ הכנות ‎ למלחמה ‎ נוספת.‎ 

באותו ‎ כיוון ‎ יש ‎ להבין ‎ גם ‎ את ‎ ההחלטה ‎ לערוך ‎ בקרוב‎ 
תרגיל ‎ ארצי, ‎ ראשון ‎ מסוגו, ‎ שיבחן ‎ את ‎ התנהגות ‎ העורף ‎ בעת‎ 
התקפת ‎ טילים. ‎ נותר ‎ רק ‎ לנחש, ‎ כי ‎ התרגיל ‎ נועד ‎ להכין ‎ את‎ 
העורף ‎ הישראלי ‎ למקרה ‎ של ‎ מלחמה, ‎ שבו ‎ ישראל ‎ תתקוף ‎ את‎ 
איראן ‎ ובתגובה ‎ תספוג ‎ בעצמה ‎ טילים.‎ 
אובאמה־נתניהו‎ 

לכאורה, ‎ הנשיא ‎ אובאמה ‎ ביטא ‎ בהזדמנויות ‎ שונות ‎ את‎ 
רצונו ‎ בהידברות ‎ עם ‎ איראן, ‎ במטרה ‎ להגיע ‎ להסכמות ‎ בעניין‎ 
פיתוח ‎ יכולתה ‎ הגרעינית. ‎ אך ‎ בהציגו ‎ גזר ‎ זה, ‎ לא ‎ מוותר‎ 
הממשל ‎ האמריקאי ‎ על ‎ השוט ‎ הצבאי.‎ 

כך ‎ פורסם, ‎ כי ‎ בעוד ‎ שאובאמה ‎ נאם ‎ בכינוס ‎ נאט״ו ‎ על‎ 
פירוק ‎ נשק ‎ גרעיני ‎ והידברות ‎ עם ‎ איראן, ‎ אדמירל ‎ מייקל ‎ מאלן,‎ 
יו״ר ‎ המטות ‎ המשולבים ‎ של ‎ צבא ‎ ארה״ב, ‎ הגיע ‎ במיוחד‎ 
לשטרסבורג, ‎ כדי ‎ לפגוש ‎ את ‎ רב ‎ אלוף ‎ גבי ‎ אשכנזי, ‎ רמטכ״ל‎ 
הצבא ‎ הישראלי. ‎ ועל ‎ מה ‎ דברו ‎ השניים? ‎ לפי ‎ ״הארץ״‎ (5.4),‎ 
הם ‎ דיברו ‎ על ‎ "דאגת ‎ ישראל ‎ מהגרעין ‎ האיראני".‎ 

ייתכן ‎ שהנשיא ‎ אובאמה ‎ אינו ‎ מאושר ‎ מהרכבה ‎ של ‎ ממשלת‎ 
נתניהו, ‎ אך ‎ הוא ‎ גם ‎ אינו ‎ רואה ‎ בה ‎ אסון. ‎ מבחינתו, ‎ כל ‎ עוד‎ 
הממסד ‎ הממשלתי־צבאי ‎ הישראלי ‎ ממשיך ‎ לשרת ‎ אותו‎ 
בנאמנות ‎ ולשמש ‎ כמקל ‎ כלפי ‎ מי ‎ שאינו ‎ צועד ‎ בנתיב‎ 
התוכניות ‎ האימפריאליסטיות ‎ של ‎ ארה״ב, ‎ הוא ‎ יטפח ‎ עמו‎ 
יחסים ‎ הדוקים. ‎ לכן ‎ אפשר ‎ להניח, ‎ שהנושא ‎ האיראני ‎ יתפוס‎ 
מקום ‎ מרכזי ‎ גם ‎ בפגישתם ‎ הראשונה ‎ של ‎ אובאמה ‎ ונתניהו,‎ 
שנקבעה ‎ לתחילת ‎ חודש ‎ מאי.‎ 

את ‎ המקלטים ‎ כבר ‎ הכנתם?‎ 

תמר ‎ גוזינסקי‎ 


חיי ‎ המפלג!‎ ,/2‎ 


מול ‎ ממשלה ‎ ירודה ‎ בהרכבה‎ 
והרסנית ‎ במדיניותה‎ 

מאת ‎ עוזי ‎ בורשטיין‎ 

ממשלת ‎ נתניהו־ליברמן־ברק ‎ (בקיצור ‎ -  ביברמן),‎ 
שהושבעה ‎ בשבוע ‎ שעבר, ‎ מעוררת ‎ דאגה ‎ רב ‎ אצל ‎ כל ‎ שוחר‎ 
שלום ‎ ודמוקרטיה.‎ 

הממשלה ‎ המנופחת ‎ (40 ‎ שרים ‎ וסגני ‎ שרים) ‎ החלה ‎ את‎ 
דרכה ‎ בהצהרות ‎ המתלהמות ‎ של ‎ ליברמן, ‎ שזכו ‎ לגיבוי ‎ של‎ 
דוברי ‎ הליכוד. ‎ להסתה ‎ הפאשיסטית ‎ נגד ‎ האוכלוסייה‎ 
הערבית, ‎ שמטרתה ‎ -  להוביל ‎ לגירוש ‎ אזרחים ‎ ערבים‎ 
ממולדתם, ‎ הוסיף ‎ ליברמן, ‎ בהופעתו ‎ הראשונה ‎ כשר ‎ החוץ ‎ גם‎ 
שלילה ‎ של ‎ תהליך ‎ השלום ‎ עם ‎ הפלסטינים.‎ 

אף ‎ שליברמן ‎ מיצב ‎ עצמו ‎ בקצה ‎ הימני-קיצוני ‎ של ‎ המפה‎ 
הפוליטית, ‎ הוא ‎ אינו ‎ מבטא ‎ הלוך־רוח ‎ זניח. ‎ הצעידה‎ 
הפרובוקטיבית ‎ של ‎ הכהניסטים ‎ באום ‎ אל-פחם ‎ היא ‎ התגרות‎ 
מהסוג ‎ הליברמני, ‎ שאף ‎ קיבלה ‎ אישור ‎ מבג״ץ.‎ 

החומרה ‎ בהתבטאויותיו ‎ של ‎ ליברמן ‎ היא ‎ בתוכנן, ‎ כמו ‎ גם‎ 
בעובדה, ‎ שהן ‎ הפכו ‎ ויהפכו ‎ המדיניות ‎ הרשמית ‎ של ‎ ממשלת‎ 
ביברמן. ‎ כרגע ‎ לא ‎ ברור ‎ אם ‎ ומתי ‎ יהפכו ‎ החקירות ‎ נגד ‎ ליברמן‎ 
לכתב ‎ אישום, ‎ אך ‎ מעמדו ‎ המוביל ‎ של ‎ ליברמן ‎ בממשלת‎ 
הימין ‎ כבר ‎ נראה ‎ לעין. ‎ כך ‎ צריך ‎ להבין ‎ את ‎ אמירתו ‎ השדופה:‎ 
"החפץ ‎ בשלום ‎ ייכון ‎ למלחמה", ‎ ואת ‎ הצעתו ‎ השדופה ‎ לא-‎ 
פחות ‎ לסוריה ‎ להסדר ‎ המבוסס ‎ על ‎ "שלום ‎ תמורת ‎ שלום".‎ 

מק״י ‎ וחד״ש ‎ שהוקיעו ‎ זה ‎ מכבר ‎ את ‎ עמדות ‎ ליברמן‎ 
והגדירו ‎ אותן ‎ כפאשיסטיות, ‎ חותרות ‎ לכונן ‎ חזית ‎ יהודית-‎ 
ערבית ‎ משותפת ‎ נגד ‎ הפאשיזם ‎ העולה. ‎ מערכה ‎ דמוקרטית‎ 
חשובה ‎ זו ‎ מחייבת ‎ להגביר ‎ את ‎ השותפות ‎ בין ‎ יהודים ‎ וערבים‎ 
גם ‎ בקרב ‎ מק״י ‎ וחד״ש. ‎ בהקשר ‎ זה ‎ אני ‎ מציע, ‎ שבכל ‎ אסיפה‎ 
פומבית ‎ ישאו ‎ דברים ‎ בני ‎ שני ‎ העמים, ‎ וכן ‎ לארגן ‎ מפגשים ‎ בין‎ 
יהודים ‎ וערבים ‎ לצורך ‎ החלפת ‎ דעות. ‎ גם ‎ אירועי ‎ ה-1 ‎ במאי‎ 
הם ‎ הזדמנות ‎ להבליט ‎ את ‎ שיתוף ‎ הפעולה.‎ 

לאחרונה ‎ ראו ‎ אור ‎ כמה ‎ מאמרים, ‎ המציינים, ‎ כי ‎ אצל‎ 
הממסד ‎ הישראלי, ‎ הצבאי ‎ והמדיני, ‎ כבר ‎ נפלה ‎ ההכרעה ‎ בדבר‎ 
מתקפה ‎ צבאית ‎ על ‎ אירן. ‎ פורסם, ‎ אמנם, ‎ שהנשיא ‎ אובאמה‎ 
מתנגד ‎ להתקפה ‎ צבאית ‎ על ‎ אירן, ‎ אך ‎ ניתן ‎ להניח, ‎ שבביקורו‎ 
הקרוב ‎ עצל ‎ אובאמה, ‎ נתניהו ‎ יעלה ‎ את ‎ הנושא ‎ וינסה ‎ להשיג‎ 
גיבוי ‎ אמריקאי, ‎ צבאי ‎ ומדיני ‎ להרפתקה ‎ מסוכנת ‎ זו.‎ 

נוכח ‎ הסכנות ‎ החמורות ‎ הנשקפות ‎ מפתיחת ‎ מלחמה ‎ נגד‎ 
אירן, ‎ חשוב ‎ שתקום ‎ תנועה ‎ המונית ‎ להפרת ‎ המזימה ‎ הזאת.‎ 
לשם ‎ כך ‎ נחוץ ‎ שיתוף ‎ פעולה ‎ בין ‎ כל ‎ ארגוני ‎ השלום ‎ ושוחרי‎ 
השלום.‎ 

על ‎ רקע ‎ המשבר ‎ הכלכלי ‎ המחריף ‎ והגידול ‎ באבטלה,‎ 
נודעת ‎ חשיבות ‎ רבה ‎ למאבקי ‎ העובדים ‎ נגד ‎ פיטורים ‎ וקיצוץ‎ 
בשכר. ‎ עם ‎ הקורבנות ‎ הראשונים ‎ של ‎ המשבר ‎ נמנים ‎ פועלים‎ 
ערבים ‎ -  אלה ‎ העובדים ‎ במפעלים ‎ כמו ‎ "עוף ‎ העמק"‎ 
ובחברות ‎ כמו ‎ רכבת ‎ ישראל. ‎ לכן ‎ חיוני ‎ להגביר ‎ את ‎ פעילותנו‎ 
במקומות ‎ העבודה, ‎ בלשכות ‎ התעסוקה ‎ ובארגוני ‎ העובדים.‎ 

ועוד ‎ הצעה‎ :  נוכח ‎ ההישגים ‎ בפעילות ‎ בקרב ‎ הדור ‎ הצעיר,‎ 

יש ‎ מקום ‎ לרענן ‎ את ‎ הרכב ‎ המוסדות ‎ של ‎ מק‎ "י ‎ וחד״ש‎ 
ולהגביר ‎ את ‎ מעורבות ‎ הצעירים ‎ בפעילות.‎ 


שילוב ‎ של ‎ הצעדים ‎ שהוצעו, ‎ יוביל ‎ לחיזוק ‎ הארגון‎ 
ולהגברת ‎ המאבק ‎ של ‎ מק״י ‎ וחד״ש ‎ נגד ‎ ממשלת ‎ ביברמן‎ 
ולמען ‎ מדיניות ‎ של ‎ שלום, ‎ דמוקרטיה, ‎ הגנת ‎ העובדים ‎ ושוויון‎ 
זכויות ‎ מלא ‎ לאזרחים ‎ הערבים.‎ 


לקראת ‎ ה-1 ‎ במאי‎ 

על ‎ רקע ‎ המשבר ‎ הכלכלי, ‎ הפיטורים ‎ והאבטלה, ‎ ונוכח‎ 
כינונה ‎ של ‎ ממשלת ‎ הימין ‎ המדיני ‎ והחברתי, ‎ החלו ‎ ברחבי‎ 
הארץ ‎ ההכנות ‎ לציון ‎ ה-1 ‎ במאי, ‎ חג ‎ העובדים ‎ הבינלאומי,‎ 
בהפגנות ‎ ובאירועים ‎ ציבוריים ‎ בהשתתפות ‎ עובדים,‎ 
סטודנטים ‎ ותלמידי ‎ תיכון, ‎ יהודים ‎ וערבים.‎ 

ההפגנה ‎ הארצית ‎ של ‎ מק״י, ‎ בנק״י ‎ וחד״ש ‎ תתקיים ‎ בנצרת‎ 
בשבת, ‎ 2  במאי, ‎ ותעמוד ‎ בסימן ‎ מאבקי ‎ העובדים ‎ וההישגים‎ 
של ‎ חד״ש ‎ בבחירות ‎ לכנסת ‎ ולרשויות ‎ המקומיות.‎ 

פעילי ‎ מק״י ‎ וחד״ש ‎ בתל-אביב, ‎ שארגנו ‎ בשנה ‎ שעברה ‎ את‎ 
הפגנת ‎ ה-1 ‎ במאי, ‎ פנו ‎ לארגוני ‎ עובדים, ‎ תנועות ‎ נוער‎ 
וארגונים ‎ חברתיים, ‎ במטרה ‎ לקיים ‎ גם ‎ השנה ‎ הפגנה ‎ משותפת‎ 
יהודית-ערבית.‎ 

גם ‎ בחיפה ‎ מתארגנת ‎ הפגנה ‎ משותפת ‎ למק״י ‎ וחד״ש‎ 
וארגונים ‎ חברתיים, ‎ שתדגיש ‎ את ‎ המאבקים ‎ של ‎ העובדים ‎ על‎ 
רקע ‎ המשבר ‎ ואת ‎ המערכה ‎ בגזענות.‎ 

קבוצת ‎ פעילי ‎ שמאל, ‎ ובהם ‎ פעילי ‎ חד״ש ‎ ומק״י, ‎ פירסמה‎ 
לאחרונה ‎ קול ‎ קורא ‎ לפעילות ‎ חברתית ‎ במכללת ‎ ספיר ‎ ובעיר‎ 
שדרות ‎ לקראת ‎ ה-1 ‎ במאי. ‎ ב״קול ‎ קורא" ‎ נכתב, ‎ כי‎ 
"הקפיטליזם ‎ ממשיך ‎ במתקפותיו ‎ משום ‎ שהוא ‎ מפריד ‎ בין‎ 
סטודנטים, ‎ עובדים, ‎ מובטלים, ‎ קבוצות ‎ לאומיות- ‎ תרבותיות,‎ 
עובדי ‎ היי ‎ טק, ‎ אנשי ‎ חינוך ‎ ותושבי ‎ הפריפריה. ‎ אך ‎ כולנו‎ 
נמצאים ‎ בסירה ‎ אחרת. ‎ רגע ‎ לפני ‎ ההפרטה, ‎ הקיצוץ, ‎ התקציב‎ 
הבא ‎ -  בואו ‎ נתאחד, ‎ נתארגן ‎ ונדרוש ‎ את ‎ זכויותינו!"‎ 

האיגודים ‎ המקצועיים ‎ בצרפת ‎ התאחדו‎ 

להפגנות ‎ ענק ‎ ב-1 ‎ במאי‎ 

בצעד ‎ נדיר, ‎ התאחדו ‎ כל ‎ האיגודים ‎ המקצועיים ‎ בצרפת‎ 
לצורך ‎ עריכתן ‎ של ‎ הפגנות ‎ ענק ‎ ב-1 ‎ במאי. ‎ האיגודים ‎ שואבים‎ 
עידוד ‎ מההיענות ‎ ההמונית ‎ להפגנות ‎ המיליונים ‎ נגד ‎ המדיניות‎ 
החברתית ‎ והכלכלית ‎ של ‎ הממשלה ‎ השמרנית, ‎ שנערכו‎ 
בחודשים ‎ האחרונים.‎ 

ה-1 ‎ במאי ‎ צפוי ‎ להיות ‎ יום ‎ המחאה ‎ ההמוני ‎ השלישי‎ 
בצרפת ‎ מאז ‎ תחילת ‎ השנה. ‎ תחת ‎ הסיסמא ‎ "אנו ‎ לא ‎ נשלם ‎ את‎ 
מחיר ‎ המשבר ‎ הקפיטליסטי", ‎ צעדו ‎ ברחבי ‎ צרפת ‎ ב-19 ‎ במרס‎ 
כשלושה ‎ מיליון ‎ עובדים. ‎ מעריכים, ‎ שמספר ‎ הצועדים ‎ ב-1‎ 
במאי ‎ אף ‎ יגדל, ‎ שכן ‎ בצרפת ‎ יום ‎ זה ‎ הוא ‎ שבתון.‎ 


הקומוניסטים ‎ ביוון ‎ מגנים ‎ ההתנכלות‎ 
לח״כ ‎ מוחמד ‎ ברכה‎ 

המפלגה ‎ הקומוניסטית ‎ הישראלית ‎ קיבלה ‎ מהמפלגה‎ 
הקומוניסטית ‎ היוונית ‎ מכתב, ‎ ובו ‎ היא ‎ מביעה ‎ את ‎ שאט ‎ הנפש‎ 
שלה ‎ נוכח ‎ ההתנכלות ‎ של ‎ חיילים ‎ לח״כ ‎ מוחמד ‎ ברכה, ‎ בעת‎ 
שהשתתף ‎ בהפגנה ‎ נגד ‎ הכיבוש ‎ בחברון.‎ 

הקומוניסטים ‎ היוונים ‎ מביעים ‎ את ‎ תמיכתם ‎ בקומוניסטים‎ 
ובכל ‎ שוחרי ‎ השלום ‎ בישראל ‎ ואת ‎ הסולידריות ‎ שלהם ‎ עם‎ 
מאבק ‎ העם ‎ הפלסטיני ‎ לכינון ‎ מדינתו ‎ העצמאית ‎ ובירתה ‎ - 
ירושלים ‎ המזרחית.‎ 


כלכלה‎ /3‎ 


ב  ש  עגלת ‎ הקפיטליזם ‎ בבוץ,‎ 
מה ‎ עשתה ‎ י  ועידת ‎ לונדון'?‎ 


מאת ‎ אפרים ‎ דויד■‎ 

מנהיגי ‎ 20  המדינות ‎ העשירות ‎ (020) ‎ התכנסו ‎ בשבוע‎ 
שעבר ‎ לוועידת ‎ פסגה ‎ בלונדון, ‎ כדי ‎ לדון ‎ בהתמודדות ‎ עם‎ 
המשבר ‎ הקפיטליסטי ‎ הקשה ‎ ביותר ‎ מאז ‎ השפל ‎ הגדול ‎ של‎ 
שנות ‎ ה-30 ‎ של ‎ המאה ‎ שעברה. ‎ בתום ‎ הדיונים, ‎ שלפרקים‎ 
נקלעו ‎ למשברים, ‎ החליטו ‎ ראשי ‎ המדינות ‎ להזרים ‎ טריליון‎ 
(אלף ‎ מיליארד) ‎ דולר ‎ לקרן ‎ המטבע ‎ הבינלאומית ‎ ד11/\11),‎ 
ולמוסדות ‎ בינלאומיים ‎ נוספים. ‎ כחלק ‎ מההסכמה, ‎ כ-550‎ 
מיליארד ‎ דולר ‎ יוזרמו ‎ לקווי ‎ אשראי, ‎ אותם ‎ תעניקה ‎ הקרן‎ 
למדינות ‎ "הנזקקות ‎ לסיוע ‎ דחוף". ‎ המדינות ‎ שהשתתפו‎ 
בוועידה ‎ הודיעו ‎ כמו-כן, ‎ כי ‎ יקדישו ‎ 250  מיליארד ‎ דולר ‎ כדי‎ 
"להחיות" ‎ את ‎ הסחר ‎ הבינלאומי. ‎ ממסמך ‎ מסכם ‎ של ‎ הוועידה‎ 
עולה ‎ עוד, ‎ כי ‎ ראשי ‎ המדינות ‎ מעריכים, ‎ שצעדי ‎ המדיניות‎ 
יביאו ‎ לגידול ‎ של ‎ 4%  בתוצרת ‎ העולמית ‎ עד ‎ סוף ‎ 2010.‎ 
במילים ‎ אחרות: ‎ לראשי ‎ הממשלות ‎ כוונות ‎ טובות, ‎ אך ‎ חסרות‎ 
כיסוי ‎ של ‎ ממש ‎ במציאות ‎ הכלכלית.‎ 

עוד ‎ סיכמו ‎ מנהיגי ‎ המדינות, ‎ לקדם ‎ פיקוח ‎ להגבלת ‎ השכר‎ 
והמענקים ‎ לבכירים ‎ בענף ‎ הפיננסי, ‎ ולפעול ‎ להקמת ‎ ׳מועצה‎ 
בינלאומית ‎ ליציבות ‎ פיננסית׳. ‎ ברקע ‎ להחלטה ‎ זו ‎ -  שערוריית‎ 
הבונוסים, ‎ שחולקו ‎ לבכירי ‎ חברת ‎ הביטוח ‎ האמריקאית ‎ 10\/,‎ 
שניצלה ‎ מקריסה ‎ רק ‎ הודות ‎ לסיוע ‎ נדיב ‎ של ‎ ממשל ‎ ארה״ב.‎ 

נשיא ‎ ארצות-הברית, ‎ ברק ‎ אובאמה, ‎ אמר ‎ במהלך ‎ הוועידה,‎ 

כי ‎ הפסגה ‎ היא ‎ "נקודת ‎ מפנה" ‎ במאמצים ‎ להצלת ‎ הכלכלה,‎ 
וקרא ‎ לאחדות ‎ עולמית ‎ במערכה ‎ זו. ‎ ראש ‎ ממשלת ‎ בריטניה,‎ 
גורדון ‎ בראון, ‎ הוסיף: ‎ "זה ‎ צעד ‎ משמעותי ‎ לקראת ‎ ההחלמה‎ 
של ‎ הכלכלה ‎ העולמית".‎ 
כולם ‎ יחד, ‎ אבל ‎ כל ‎ אחד ‎ לחוד‎ 

צרפת ‎ וגרמניה ‎ הצליחו ‎ לשכנע ‎ את ‎ המנהיגים ‎ לתמוך‎ 
ברגולציה ‎ פיננסית ‎ קשוחה ‎ יותר, ‎ כדי ‎ למנוע ‎ משברים ‎ דומים‎ 
בעתיד. ‎ סרקוזי ‎ תבע ‎ לאמץ ‎ צעדים ‎ קונקרטיים ‎ נגד ‎ מקלטי ‎ מס,‎ 
קרנות ‎ גידור ‎ וסוכנויות ‎ דירוג ‎ אשראי, ‎ וזאת ‎ כ״מינימום‎ 
ההכרחי, ‎ שחייב ‎ לבוא ‎ לידי ‎ פתרון ‎ בדיונים".‎ 

בפסגה ‎ נבחנו, ‎ כמו-כן, ‎ דרכים ‎ לניקוי ‎ מאזני ‎ הבנקים‎ 
מ״נכסים ‎ רעילים" ‎ ־  מניירות ‎ ערך ‎ שאינם ‎ ניתנים ‎ למכירה, ‎ כמו‎ 
למשל ‎ אג״ח ‎ מגובות ‎ משכנתאות, ‎ וזאת ‎ בגלל ‎ פגיעתם ‎ של‎ 
נכסים ‎ אלו ‎ בשוק ‎ האשראי ‎ לצרכנים ‎ ולעסקים.‎ 

אובאמה ‎ הכיר ‎ בתרומתם ‎ של ‎ כישלונות ‎ מערכת ‎ הרגולציה‎ 
בארה״ב ‎ למשבר ‎ במערכת ‎ הפיננסית, ‎ אך ‎ דחק ‎ במשתתפים‎ 
להתמקד ‎ בפתרונות, ‎ באומרו: ‎ "אנחנו ‎ יכולים ‎ לעמוד ‎ במשבר‎ 
הזה ‎ רק ‎ יחד". ‎ אובאמה ‎ שיבח ‎ את ‎ מאמציהן ‎ של ‎ ממשלות‎ 
אירופה ‎ להתמודד ‎ עם ‎ המשבר.‎ 

אבל ‎ לא ‎ די ‎ במילים ‎ חמות, ‎ כדי ‎ להתמודד ‎ בהצלחה ‎ עם‎ 
מציאות ‎ המשבר ‎ הכלכלי. ‎ ארה״ב ‎ איננה ‎ עוד ‎ המעצמה‎ 
ההגמונית ‎ בגלובליזציה ‎ הקפיטליסטית. ‎ אמנם ‎ היא ‎ עדיין‎ 
המעצמה ‎ הצבאית ‎ מספר ‎ אחת ‎ בעולם, ‎ אבל ‎ ירידת ‎ קרנה‎ 
ניכרת ‎ לעיני ‎ כל. ‎ ראשי ‎ מעצמות ‎ קפיטליסטיות ‎ מ״הדרג‎ 
השני", ‎ כגון ‎ גרמניה ‎ או ‎ צרפת, ‎ מסוגלים ‎ עתה ‎ להכתיב ‎ את‎ 
סדר ‎ היום, ‎ בעוד ‎ שעד ‎ תמול-שלשום ‎ זו ‎ הייתה ‎ זכות ‎ בלבדית‎ 
של ‎ הבית ‎ הלבן.‎ 


אבל ‎ השאלה ‎ המהותית ‎ יותר ‎ היא: ‎ האם ‎ סיכומי ‎ הפסגה‎ 
בלונדון ‎ מסוגלים ‎ להוציא ‎ את ‎ עגלת ‎ המשבר ‎ הקפיטליסטי ‎ מן‎ 
הבוץ? ‎ התשובה ‎ לשאלה ‎ זו ‎ שלילית. ‎ גם ‎ העמקת ‎ הפיקוח ‎ על‎ 
המערכת ‎ הקפיטליסטית ‎ אינה ‎ מסוגלת ‎ לפתור ‎ את ‎ סתירותיה‎ 
המהותיות. ‎ אין ‎ בכוחה ‎ של ‎ הרגולציה ‎ לפתור ‎ את ‎ הבעיות‎ 
היסודיות ‎ של ‎ הקפיטליזם, ‎ והיא ‎ יכולה, ‎ לכל ‎ היותר, ‎ לנסות‎ 
ולהכתיב ‎ כללי ‎ משחק ‎ מקובלים ‎ על ‎ האליטות ‎ הבורגניות.‎ 

ההחלטה ‎ של ‎ פסגת ‎ לונדון ‎ לחזק ‎ את ‎ קרן ‎ המטבע‎ 
הבינלאומית, ‎ שהייתה ‎ אחד ‎ המכשירים ‎ המרכזיים ‎ להעמקת‎ 
הגלובליזציה ‎ הקפיטליסטית ‎ ולהשלטת ‎ התיאוריות ‎ הניאו-‎ 
ליברליות ‎ ברחבי ‎ העולם, ‎ כולל ‎ בישראל, ‎ היא ‎ ההחלטה‎ 
הגרועה ‎ מכולן. ‎ היו ‎ אלה ‎ דווקא ‎ "המלצות" ‎ הקרן‎ (הפרטות‎ 
מסיביות, ‎ צמצום ‎ הרווחה, ‎ הקטנת ‎ תפקיד ‎ המדינה ‎ בחברה,‎ 
פגיעה ‎ באיגודים, ‎ פתיחת ‎ השווקים ‎ לחברות ‎ הרב-לאומיות)‎ 
שתרמו ‎ להעמקת ‎ המשבר, ‎ ובמדינות ‎ רבות ‎ -  בייחוד ‎ בעולם‎ 
השלישי ‎ -  אף ‎ להיווצרותו. ‎ נשיאת ‎ ארגנטינה, ‎ קריסטינה‎ 
פרננדז ‎ דה ‎ קירשנר, ‎ שהשתתפה ‎ בוועידת ‎ לונדון ‎ על ‎ תקן ‎ של‎ 
"קרוב ‎ עני ‎ המוזמן ‎ לסעודת ‎ החג", ‎ יכולה ‎ לספר ‎ רבות ‎ על‎ 
חלקה ‎ ההרסני ‎ של ‎ קרן ‎ המטבע ‎ במשבר ‎ הכלכלי ‎ העמוק,‎ 
שפקד ‎ את ‎ ארצה ‎ בשנים ‎ 2000  ו־2001.‎ 

הקרן ‎ תפקדה ‎ עד ‎ עכשיו ‎ כסוכנות ‎ נוספת ‎ (אם ‎ כי ‎ לא‎ 
רשמית) ‎ של ‎ ההגמוניה ‎ האימפריאליסטית ‎ האמריקאית ‎ ברחבי‎ 
העולם. ‎ זאת, ‎ חרף ‎ העובדה ‎ שבדרך ‎ כלל ‎ המנכ״ל ‎ של ‎ הקרן‎ 
הוא ‎ אירופי, ‎ ועתה ‎ ממלא ‎ תפקיד ‎ זה ‎ ה״סוציאליסט" ‎ הצרפתי‎ 
דומיניק ‎ שטראוס-קהאן. ‎ ומה ‎ הלאה? ‎ מה ‎ נשתנה ‎ בקרן‎ 
בשנתיים ‎ האחרונות, ‎ פרט ‎ לעובדה, ‎ שהיא ‎ נאלצה ‎ להודות‎ 
שקיים ‎ משבר ‎ עמוק ‎ במשק ‎ הקפיטליסטי ‎ הגלובלי, ‎ ושהיא‎ 
"מייעצת" ‎ לעשות ‎ שימוש ‎ בכספי ‎ ציבור ‎ להצלת ‎ המערכות‎ 
הפיננסיות ‎ -  קרי ‎ לעשות ‎ שימוש ‎ בכספי ‎ ציבור ‎ כדי ‎ להציל ‎ את‎ 
בעלי ‎ ההון?‎ 

סדר ‎ היום ‎ של ‎ הרחוב‎ 

אילו ‎ ראשי ‎ 20  המדינות ‎ העשירות ‎ היו ‎ מוכנים ‎ לדון ‎ באמת‎ 
בסוגיות ‎ המהותיות ‎ ואף ‎ למצוא ‎ תשובה ‎ אחת ‎ או ‎ שתיים‎ 
למשבר, ‎ אמורים ‎ היו ‎ להקשיב ‎ לרחשי ‎ הרחוב.‎ 

במשך ‎ כל ‎ ימי ‎ הפסגה, ‎ הפגינו ‎ רבבות ‎ פעילי ‎ איגודים‎ 
מקצועיים, ‎ מתנגדי ‎ הקפיטליזם, ‎ ארגוני ‎ סביבה ‎ ואחרים ‎ באזור‎ 
הבנק ‎ המרכזי. ‎ המפגינים ‎ שיחקו ‎ משחק ‎ "מונופול" ‎ גדול,‎ 
ואחת ‎ מהן ‎ אמרה ‎ לעיתונאים ‎ שסקרו ‎ את ‎ המחאה: ‎ "השאלה‎ 
היא ‎ אצל ‎ מי ‎ נמצא ‎ המונופול? ‎ די ‎ ברור, ‎ כי ‎ 020  הם ‎ האליטה‎ 
הפיננסית ‎ הגלובלית, ‎ ובינתיים ‎ העניים ‎ הופכים ‎ לעניים ‎ יותר".‎ 

המפגינים ‎ ריססו ‎ גרפיטי ‎ על ‎ קירות ‎ הבנק ‎ המרכזי ‎ של‎ 
אנגליה ‎ וניפצו ‎ חלונות ‎ בבניין ‎ של ‎ רויאל ‎ בנק ‎ אוף ‎ סקוטלנד‎ 
שקרס. ‎ אבל ‎ המפגינים ‎ גם ‎ הניפו ‎ שורה ‎ של ‎ סיסמאות ‎ היכולות‎ 
לקבוע ‎ סדר ‎ יום ‎ חדש ‎ במשק ‎ הקפיטליסטי ‎ שבמשבר: ‎ מחיקת‎ 
החובות ‎ של ‎ העולם ‎ השלישי, ‎ סדר ‎ כלכלי ‎ עולמי ‎ חדש,‎ 
הענשת ‎ האשמים ‎ במשבר, ‎ מניעת ‎ פיטורים ‎ ואף ‎ איסור‎ 
פיטורים ‎ בעת ‎ משבר, ‎ הרחבת ‎ זכויות ‎ העובדים, ‎ ואף ‎ ההצעה‎ 
המהפכנית ‎ מכולן: ‎ לגבש ‎ ולממש ‎ חלופה ‎ סוציאליסטית‎ 
לקפיטליזם ‎ הנאבק ‎ על ‎ חייו.‎ 


מדיניות‎ /4‎ 


הגיון ‎ קצר ‎ מועד ‎ של ‎ כובשים‎ 

הקולוניאליזם ‎ הצדיק ‎ את ‎ פשעיו ‎ באמצעות ‎ דמוניזציה ‎ של ‎ הקורבן.‎ 


מאת ‎ שמואל ‎ אמיר‎ 

"דם ‎ על ‎ הידיים" ‎ היא ‎ הסיסמא ‎ המצליחה ‎ ביותר, ‎ שהנפיקו‎ 
עד ‎ כה ‎ תועמלני ‎ הממסד ‎ הישראלי. ‎ לדימוי ‎ מותיר ‎ רושם‎ 
ויזואלי ‎ מיידי: ‎ רוצח ‎ חסר ‎ צלם ‎ אנוש, ‎ שיש ‎ להחזיקו ‎ בכלא‎ 
לכל ‎ ימי ‎ חייו. ‎ הדימוי ‎ דוחק ‎ הצידה ‎ כל ‎ שאלה ‎ אחרת, ‎ כגון:‎ 
מה ‎ גרם ‎ למעשיו ‎ ?  האם ‎ הוא ‎ היחיד ‎ עם ‎ דם ‎ על ‎ הידיים ‎ ?  ופוסל‎ 
מיד ‎ כל ‎ אפשרות ‎ לנהל ‎ איתו ‎ או ‎ עם ‎ שולחיו‎ (החמאס) ‎ מו״מ.‎ 
מהדימוי ‎ עולה, ‎ כי ‎ הם ‎ הורגים ‎ בנו ‎ רק ‎ משום ‎ שאנחנו ‎ יהודים‎ ; 
הם ‎ הורגים ‎ מהתשוקה ‎ לרצוח, ‎ משום ‎ שהם ‎ חפים ‎ מכל ‎ ערכים‎ 
אנושיים. ‎ מנהיגנו ‎ טהור ‎ הידיים ‎ אהוד ‎ ברק ‎ כבר ‎ אמר ‎ על‎ 
הערבים ‎ ככלל, ‎ שהם ‎ אינם ‎ יודעים ‎ להבחין ‎ בין ‎ טוב ‎ לרע, ‎ כי‎ 
הם ‎ אינם ‎ חלק ‎ מהמסורת ‎ היודיאו-נוצרית.‎ 

לכן ‎ בכל ‎ דיון ‎ בכלי ‎ התקשורת ‎ בנושא ‎ החלפת ‎ השבויים ‎ עם‎ 
החמאס ‎ (זה ‎ שמו ‎ המדויק ‎ של ‎ המו״מ, ‎ שאנו ‎ מנהלים ‎ על‎ 
החזרת ‎ החייל ‎ החטוף ‎ גלעד ‎ שליט), ‎ חוזר ‎ הביטוי ‎ "ידיים‎ 
מגואלות ‎ בדם" ‎ בכל ‎ משפט. ‎ באווירה ‎ שנוצרה, ‎ קשה ‎ לדבר‎ 
בשם ‎ ההיגיון, ‎ אף ‎ שרוב ‎ הציבור ‎ עדיין ‎ סבור, ‎ שיש ‎ לשחרר‎ 
450  אסירים ‎ פלסטינים, ‎ כדי ‎ להחזיר ‎ את ‎ גלעד ‎ שליט ‎ הביתה.‎ 

הוקעתם ‎ של ‎ לוחמי ‎ עצמאות ‎ כפושעים ‎ נפוצה ‎ בארצות‎ 
הקולוניאליות ‎ מאז ‎ ומעולם. ‎ לכן ‎ הגדרת ‎ השבויים ‎ הפלסטינים‎ 
כבעלי ‎ "דם ‎ על ‎ הידיים" ‎ מעידה ‎ על ‎ האופי ‎ הקולוניאליסטי ‎ של‎ 
ישראל ‎ ושליטיה, ‎ בהחלט ‎ יותר ‎ מאשר ‎ על ‎ השבויים־האסירים.‎ 

העמים ‎ הקולוניאליים, ‎ שנאבקו ‎ לחירותם, ‎ הואשמו ‎ תמיד‎ 
באכזריות ‎ וברצחנות. ‎ כפועל ‎ יוצא ‎ מגישה ‎ זו, ‎ לוחמי ‎ החירות‎ 
כונו ‎ "טרוריסטים" ‎ והותר ‎ לחיילים ‎ האירופיים ‎ התרבותיים‎ 
לצוד ‎ אותם.‎ 

ידיהם ‎ המגואלות ‎ בדם ‎ של ‎ המאו-מאו‎ 

אחת ‎ הדוגמאות, ‎ הזכורה ‎ עוד ‎ לקוראים ‎ מבוגרים ‎ יותר, ‎ היא‎ 
מלחמת ‎ השחרור ‎ של ‎ קניה.‎ 

ב-1952 ‎ פרץ ‎ בקניה ‎ מרד ‎ המאו-מאו ‎ -  התקוממות ‎ עם‎ 
הקיקויו ‎ (11ץו1>11>1) ‎ בעקבות ‎ גזילת ‎ קרקעותיו ‎ בידי‎ 
המתיישבים ‎ הלבנים ‎ במשך ‎ כחמישים ‎ שנה. ‎ האיכרים ‎ הפכו‎ 
במקרה ‎ הטוב ‎ צמיתים ‎ על ‎ הקרקעות ‎ שמהן ‎ נושלו, ‎ או ‎ גורשו‎ 
לשמורות ‎ לילידים.‎ 

ההתקוממות ‎ של ‎ הקיקויו ‎ הייתה ‎ מלווה ‎ במעשים ‎ ברבריים‎ 
רבים. ‎ זכור ‎ לי ‎ עדיין ‎ כיצד ‎ העיתונות ‎ בעולם ‎ וגם ‎ בארץ ‎ תיארו‎ 
מעשים ‎ אלה ‎ לפרטיהם ‎ ובצבעים ‎ החזקים ‎ ביותר. ‎ רק ‎ אזכור‎ 
השם ‎ מאו־מאו ‎ הספיק ‎ כדי ‎ לעורר ‎ חרדה ‎ וחלחלה. ‎ מה ‎ שלא‎ 
סופר ‎ לציבור ‎ הרחב ‎ הייתה ‎ סיבת ‎ ההתקוממות, ‎ כלומר ‎ הזעם‎ 
שהצטבר ‎ במשך ‎ תקופה ‎ ארוכה ‎ של ‎ נישול ‎ וגירוש. ‎ גם ‎ לא‎ 
סופר ‎ על ‎ מעשי ‎ הדיכוי ‎ האכזריים ‎ של ‎ השליטים ‎ האנגליים:‎ 
האסירים ‎ עונו ‎ והורעבו, ‎ שוסו ‎ בהם ‎ כלבים, ‎ והם ‎ עצמם ‎ שוסו‎ 
זה ‎ בזה.‎ 

מעשי ‎ הזוועה ‎ של ‎ החיילים ‎ הבריטים ‎ תוארו ‎ ע״י ‎ שר‎ 
המושבות ‎ הבריטי ‎ דאז ‎ לנוקס-בויד ‎ כמקרים ‎ של ‎ "תפוחים‎ 
רקובים״. ‎ בלשוננו ‎ זה ‎ נקרא ‎ -  "מעשים ‎ חריגים"‎ (ר׳ ‎ התגובות‎ 
הרשמיות ‎ על ‎ גילויים ‎ של ‎ חיילים ‎ לגבי ‎ פשעים ‎ שנעשו ‎ בעזה).‎ 


ספרים ‎ מתארים ‎ את ‎ המשפטים, ‎ שנערכו ‎ בקניה ‎ נגד‎ 
החשודים ‎ בהשתייכות ‎ למאו-מאו, ‎ כ״תמונה ‎ של ‎ אי ‎ צדק‎ 
שיטתי", ‎ סחטו ‎ מהנאשמים ‎ הודאות ‎ בעינויים, ‎ השופטים ‎ היו‎ 
לרוב ‎ בעלי ‎ דעה ‎ קדומה, ‎ ושפטו ‎ על ‎ סמך ‎ עדויות ‎ מפוקפקות,‎ 
שסיפקו ‎ מלשינים.‎ 

מבחינת ‎ צבאית, ‎ הקרב ‎ בין ‎ המתקוממים ‎ בקניה ‎ לבריטים‎ 
לא ‎ היה ‎ שווה ‎ כוחות. ‎ המתקוממים ‎ לחמו ‎ בציוד ‎ עלוב ‎ נגד‎ 
עוצמה ‎ צבאית ‎ אימפריאלית ‎ בריטית. ‎ המאו-מאו ‎ תיארו ‎ זאת‎ 
באומרם: ‎ "עלינו ‎ להיות ‎ הטנקים ‎ של ‎ עצמנו". ‎ מצב ‎ זה‎ 
משתקף ‎ במספר ‎ הקורבנות ‎ בשני ‎ הצדדים, ‎ האופייני‎ 
למלחמות ‎ הקולוניאליות. ‎ בכל ‎ שנות ‎ המלחמה ‎ הרגו ‎ המאו-‎ 
מאו ‎ 32  מתיישבים ‎ לבנים ‎ ו-200 ‎ חיילים ‎ בריטים. ‎ הבריטים‎ 
תלו ‎ אלף ‎ אנשי ‎ מאו-מאו, ‎ הרגו ‎ כ-15 ‎ אלף, ‎ עצרו ‎ כ-150 ‎ אלף‎ 
אזרחים ‎ בני ‎ קיקויו, ‎ שמביניהם ‎ מתו ‎ במאסר ‎ (לפי ‎ מקורות‎ 
שונים) ‎ עד ‎ 100  אלף.‎ 

הבריטים ‎ דיכאו ‎ את ‎ ההתקוממות ‎ בכוח ‎ רב, ‎ אך ‎ לבסוף‎ 
נאלצו ‎ לנטוש ‎ את ‎ קניה. ‎ ה״טרוריסט" ‎ ג׳ומו ‎ קניאטה ‎ שוחרר‎ 
מהכלא ‎ והיה ‎ הנשיא ‎ הראשון ‎ של ‎ קניה. ‎ סיום ‎ זה ‎ של ‎ המאבק‎ 
לעצמאות ‎ אינו ‎ מיוחד ‎ לקניה: ‎ אנקרומה ‎ יצא ‎ מהכלא ‎ והיה‎ 
לנשיא ‎ הראשון ‎ של ‎ גאנה. ‎ ונלסון ‎ מנדלה ‎ היה ‎ לנשיא ‎ דרום-‎ 
אפריקה.‎ 

כישראלי, ‎ נשאר ‎ לי ‎ רק ‎ לשאול, ‎ מתי ‎ ישוחרר ‎ מרואן‎ 
ברגותי, ‎ המנהיג ‎ הפופולארי ‎ ביותר ‎ של ‎ העם ‎ הפלסטיני, ‎ אשר‎ 
שפוט ‎ בישראל ‎ לשלושה ‎ מאסרי ‎ עולם.‎ 
וסיפור ‎ מארצות־הברית.‎ 

באוגוסט ‎ 1831  (בתקופת ‎ העבדות), ‎ הנהיג ‎ העבד ‎ נט ‎ טורנר‎ 
מרידה ‎ של ‎ עבדים ‎ במדינת ‎ וירג׳יניה ‎ בארה״ב. ‎ ההתקוממות‎ 
החלה ‎ במסע ‎ רצח ‎ נגד ‎ הלבנים ‎ בעיר ‎ סותהמפטון ‎ והמורדים‎ 
לא ‎ חסו ‎ על ‎ איש, ‎ לרבות ‎ ילדים ‎ ונשים. ‎ המרד ‎ כשל, ‎ אלפי‎ 
חיילים ‎ גברו ‎ על ‎ צבא ‎ מורדים ‎ קטן, ‎ ונט ‎ טורנר ‎ נתפס ‎ ונתלה.‎ 
לאחר ‎ מכן ‎ נערך ‎ טבח ‎ בכל ‎ עבד, ‎ שרק ‎ נחשד ‎ בתמיכה ‎ במרד.‎ 

באותה ‎ שנה ‎ יצא ‎ גיליון ‎ ראשון ‎ של ‎ עיתון ‎ מתנגדי ‎ העבדות‎ 
-  "המשחרר". ‎ ויליאם ‎ לויד ‎ גריסון, ‎ לוחם ‎ ידוע ‎ נגד ‎ העבדות‎ 
כתב ‎ בו: ‎ ״בנושא ‎ זה ‎ (עבדות ‎ -  ש״א) ‎ אני ‎ מסרב ‎ לדבר ‎ או‎ 
לכתוב ‎ באיפוק. ‎ לאי ‎ לא! ‎ אמור ‎ לאדם ‎ שביתו ‎ בוער ‎ להשמיע‎ 
אזעקה ‎ מתונה‎ ;  אמור ‎ לו ‎ להציל ‎ את ‎ אשתו ‎ באופן ‎ מאופק ‎ מידי‎ 
אנס‎ ;  אמור ‎ לאם ‎ להוציא ‎ את ‎ תינוקה ‎ באופן ‎ הדרגתי ‎ מהאש‎ 
אליה ‎ נפל. ‎ אל ‎ תאלץ ‎ אותי ‎ לנהוג ‎ במתינות ‎ במאבק ‎ עקרוני ‎ זה.‎ 
אני ‎ רציני ‎ -  אני ‎ לא ‎ אדבר ‎ בכפל ‎ לשון ‎ -  אני ‎ לא ‎ אסלח ‎ -  לא‎ 
איסוג ‎ באינץ׳ ‎ אחד ‎ -  וקולי ‎ יישמע..."‎ 

*  *  *  * 

הגורם ‎ לתופעה ‎ של ‎ "דם ‎ על ‎ הידיים" ‎ היה ‎ תמיד‎ 
הקולוניאליזם ‎ עצמו, ‎ שהצדיק ‎ את ‎ פשעיו ‎ באמצעות‎ 
דמוניזציה ‎ של ‎ הקורבן, ‎ של ‎ העם ‎ הרוצה ‎ להשיל ‎ מעליו ‎ את‎ 
כבלי ‎ השעבוד.‎ 

כפי ‎ שהסביר ‎ לנו ‎ מסע ‎ הממסד ‎ והתקשורת ‎ לגבי ‎ ההפצצות‎ 
והירי ‎ הנפשע ‎ בעזה ‎ -  הדם ‎ אינו ‎ על ‎ ידינו. ‎ אכן, ‎ הדם ‎ של ‎ כ-‎ 
1,330  בני ‎ אדם, ‎ גברים, ‎ נשים ‎ וטף, ‎ מצוי ‎ על ‎ כנפי ‎ מטוסינו,‎ 
צריחי ‎ טנקינו ‎ וקני ‎ תותחינו.‎ 


ד  מ  וסר ‎ טי ‎ ה  /5‎ 


הושבעה ‎ ממשלת ‎ המתנחלים‎ 

"מה ‎ שמדאיג ‎ במיוחד ‎ בממשלת ‎ נתניהו ‎ הוא ‎ גישתה‎ 
השלילית ‎ בתחום ‎ המדיני. ‎ ממשלה ‎ זו ‎ נמנעה ‎ אפילו ‎ מלהזכיר‎ 
בקווי ‎ היסוד ‎ את ‎ הפתרון ‎ של ‎ שתי ‎ מדינות, ‎ ודחתה ‎ בעצם ‎ את‎ 
תוכנית ‎ השלום ‎ של ‎ הליגה ‎ הערבית. ‎ במקום ‎ זאת, ‎ אנו ‎ שומעים‎ 
שוב ‎ דיבורי ‎ הסתה ‎ נגד ‎ האסלאם״ ‎ -  התריע ‎ ח״ב ‎ חנא ‎ סו״ד,‎ 
יו״ר ‎ סיעת ‎ חד״ש, ‎ בדיון ‎ על ‎ אישור ‎ הרכבה ‎ של ‎ ממשלת‎ 
נתניהו-ליברמן‎ (31.3).‎ 

ח״ב ‎ סוייד ‎ הזהיר ‎ מפני ‎ יישום ‎ הסעיפים ‎ האנטי-דמוקרטיים‎ 
בהסכמים ‎ הקואליציוניים, ‎ אשר ‎ מטרתם ‎ לאפשר ‎ לממשלה‎ 
לשלוט ‎ גם ‎ ללא ‎ רוב ‎ בכנסת, ‎ להוביל ‎ שינוי ‎ בשיטת ‎ הממשל‎ 
אשר ‎ יפגע ‎ במפלגות ‎ הקטנות ‎ והבינוניות, ‎ ולהחריף ‎ את‎ 
מדיניות ‎ האפליה ‎ כלפי ‎ האוכלוסייה ‎ הערבית ‎ ואת ‎ ההסתה‎ 
הלאומנית.‎ 

ח״כ ‎ מוחמד ‎ ברכה ‎ (חד״ש) ‎ ציין, ‎ כי ‎ ממשלת ‎ נתניהו ‎ היא‎ 
ממשלה ‎ מנופחת ‎ ומסוכנת. ‎ ראש ‎ הממשלה ‎ הוא ‎ נהג ‎ מאחז‎ 
עיניים, ‎ שהקים ‎ ממשלה ‎ הראויה ‎ לכינוי: ‎ עלי ‎ באבא ‎ וארבעים‎ 
השודדים. ‎ נתניהו, ‎ הנהג ‎ ההרפתקן, ‎ נוהג ‎ במדרון ‎ המסוכן‎ 
שסולל ‎ ליברמן, ‎ עם ‎ גלגל ‎ חמישי ‎ מנוקב ‎ בדמותו ‎ של ‎ אהוד‎ 
ברק, ‎ יו״ר ‎ מפלגת ‎ העבודה.‎ 

בהתייחסו ‎ ל״עקרונות ‎ השלום" ‎ שהציג ‎ נתניהו, ‎ אמר ‎ ברכה,‎ 

כי ‎ תוכנית ‎ נתניהו ‎ היא ‎ להמיר ‎ את ‎ כינון ‎ המדינה ‎ הפלסטינית‎ 
ב״שלום ‎ כלכלי", ‎ שנועד ‎ להנציח ‎ את ‎ הכיבוש, ‎ ולזנוח ‎ את‎ 
ההתחייבות ‎ של ‎ ממשלות ‎ ישראל ‎ לכבד ‎ את ‎ החלטות ‎ האו״ם‎ 
ולקיים ‎ תהליך ‎ מדיני.‎ 

ברכה ‎ הוסיף, ‎ כי ‎ לממשלת ‎ נתניהו-ליברמן ‎ יש ‎ סדר ‎ יום‎ 
אנטי־דמוקרטי ‎ מדאיג ‎ ביותר. ‎ אך ‎ שוחרי ‎ הדמוקרטיה‎ 
והשוויון ‎ יאבקו ‎ ללא ‎ פחד ‎ בממשלה ‎ זו, ‎ כדי ‎ לקצר ‎ את ‎ ימיה‎ 
של ‎ ממשלת ‎ הפאשיזם ‎ החדש.‎ 
פשעי ‎ הכיבוש ‎ נוסח ‎ חברון‎ 

ח״כ ‎ ברכה ‎ סיפר ‎ בדיון ‎ (31.3) ‎ על ‎ ביקורו ‎ במרכז ‎ חברון,‎ 
שבמהלכו ‎ נוכח ‎ שוב ‎ לדעת, ‎ כיצד ‎ אותה ‎ חבורת ‎ בריונים‎ 
כהניסטים, ‎ שארגנה ‎ את ‎ הפרובוקציה ‎ באום ‎ אל-פחם, ‎ ממררת‎ 
את ‎ חיי ‎ הפלסטינים ‎ בחסות ‎ שלטונות ‎ הכיבוש: ‎ מונעים‎ 
מהפלסטינים ‎ לנוע ‎ בכבישים ‎ מסוימים, ‎ מונעים ‎ מתלמידים‎ 
להגיע ‎ לבית ‎ הספר, ‎ מאלצים ‎ סוחרים ‎ לסגור ‎ את ‎ חנויותיהם.‎ 

ברכה ‎ מחה ‎ על ‎ כך, ‎ שבמקום ‎ לאפשר ‎ ביטוי ‎ של ‎ מחאה ‎ על‎ 
סגירת ‎ הכבישים ‎ בפני ‎ פלסטינים, ‎ הצבא ‎ ומשמר ‎ הגבול ‎ ירו‎ 
רימוני ‎ גז ‎ מדמיע ‎ לעבר ‎ המפגינים.‎ 

מדינת ‎ ישראל ‎ בעידן ‎ נתניהו, ‎ הזהיר ‎ ברכה, ‎ תחזק ‎ את‎ 
אופייה ‎ של ‎ ישראל ‎ כמדינת ‎ מתנחלים, ‎ שעושי ‎ דברם ‎ יושבים‎ 
בממשלה ‎ וזורעים ‎ ריב ‎ ומדון.‎ 

ח״כ ‎ עפו ‎ אגבריה ‎ (חד״ש) ‎ בירך ‎ על ‎ הודעת ‎ יו״ר ‎ הכנסת‎ 
ראובן ‎ ריבלין, ‎ כי ‎ בדעתו ‎ לבקר ‎ באום ‎ אל-פחם. ‎ הוא ‎ הביע‎ 
תקווה, ‎ כי ‎ ביקור ‎ זה ‎ ישים ‎ קץ ‎ לרדיפות ‎ המשטרה ‎ נגד ‎ צעירים‎ 
תושבי ‎ אום ‎ אל־פחם.‎ 

קיצוצים ‎ בשכר ‎ עובדי ‎ קבלן ‎ בבנק ‎ הפועלים‎ 

ח״כ ‎ דב ‎ חנין ‎ (חד״ש) ‎ מתח ‎ ביקורת ‎ חריפה ‎ (31.3) ‎ על‎ 
הנהלת ‎ בנק ‎ הפועלים, ‎ שהורתה ‎ לקצץ ‎ 7.5%  משכרם ‎ של ‎ כל‎ 
עובדי ‎ חברות ‎ כוח ‎ אדם, ‎ המועסקים ‎ בבנק.‎ 

"אנו ‎ עומדים ‎ בפני ‎ אישור ‎ של ‎ ממשלה ‎ בזבזנית, ‎ מופקרת,‎ 
השולחת ‎ יד ‎ לקופה ‎ הציבורית ‎ ומחלקת ‎ כיבודים ‎ בלא ‎ שום‎ 


התחשבות ‎ במשבר ‎ הכלכלי-חברתי״ ‎ -  אמר ‎ ח״כ ‎ דב ‎ חנין‎ 
בדיון ‎ על ‎ אישור ‎ הרכב ‎ הממשלה.‎ 
חד״ש ‎ הגישה ‎ הצעת ‎ אי־אמון ‎ ראשונה‎ 

סיעת ‎ חד״ש ‎ הגישה ‎ בשבוע ‎ שעבר ‎ הצעה ‎ לאי-אמון‎ 
בממשלת ‎ נתניהו-ליברמן ‎ בשל ‎ היותה ‎ ממשלה ‎ ללא ‎ אופק‎ 
מדיני, ‎ כלכלי ‎ וחברתי, ‎ אשר ‎ לא ‎ תקדם ‎ את ‎ השלום, ‎ ואת ‎ שוויון‎ 
האזרחים ‎ הערבים ‎ ולא ‎ תלחם ‎ בעוני ‎ ובאבטלה. ‎ הצעת ‎ אי־‎ 
האמון ‎ תידון ‎ ב-4 ‎ במאי, ‎ בפתיחת ‎ כנס ‎ הקיץ ‎ של ‎ הכנסת.‎ 


בעולם‎ 

שביתה ‎ כללית ‎ ביוון‎ 

עובדי ‎ יוון ‎ קיימו ‎ ב-2.4 ‎ שביתה ‎ כללית ‎ בת ‎ 24  שעות. ‎ שני‎ 
האיגודים ‎ המקצועיים ‎ הגדולים ‎ -  הפדרציה ‎ הכללית ‎ של‎ 
העובדים ‎ ואיגוד ‎ עובדי ‎ המדינה, ‎ הכריזו ‎ על ‎ השביתה ‎ במחאה‎ 
נגד ‎ המדיניות ‎ הניאו-ליברלית ‎ של ‎ הממשלה ‎ השמרנית.‎ 
סיסמא ‎ השביתה ‎ הייתה: ‎ "העובדים ‎ לא ‎ ישלמו ‎ את ‎ מחיר‎ 
המשבר ‎ הקפיטליסטי". ‎ ביממת ‎ השביתה, ‎ נערכו ‎ שתי ‎ הפגנות‎ 
גדולות ‎ במרכז ‎ אתונה ‎ בהשתתפות ‎ יותר ‎ ממאה ‎ אלף ‎ שובתים.‎ 

ערב ‎ השביתה ‎ פרסמה ‎ הלשכה ‎ הפוליטית ‎ של ‎ המפלגה‎ 
הקומוניסטית ‎ היוונית ‎ הודעת ‎ תמיכה ‎ בשביתה ‎ ובה ‎ קריאה‎ 
לעובדים ‎ "לצאת ‎ לרחובות, ‎ להפגין ‎ ולהדוף ‎ את ‎ מתקפת‎ 
המעסיקים ‎ והמפלגות ‎ המשרתות ‎ אותם".‎ 

הפגנות ‎ ענק ‎ בצרפת ‎ נגד ‎ ועידת ‎ נאט״ו‎ 

רבבות ‎ הפגינו ‎ בסוף ‎ השבוע ‎ שעבר ‎ בשטרסבורג ‎ (צרפת)‎ 
נגד ‎ ועידת ‎ נאט״ו ‎ שהתקיימה ‎ בעיר. ‎ במהלך ‎ ההפגנות ‎ עשתה‎ 
המשטרה ‎ שימוש ‎ בגז ‎ מדמיע ‎ ובכדורי ‎ גומי ‎ ועצרה ‎ יותר ‎ מ-‎ 
300  מפגינים. ‎ מאחורי ‎ ההפגנות ‎ עומדת ‎ קואליציה ‎ רחבה ‎ של‎ 
ארגונים ‎ ומפלגות ‎ שמאל ‎ מכל ‎ אירופה, ‎ ובעיקר ‎ -  המפלגה‎ 
הקומוניסטית ‎ הצרפתית ‎ ומפלגת ‎ השמאל ‎ החדשה ‎ של ‎ צרפת.‎ 

חרף ‎ העובדה, ‎ שאין ‎ צורך ‎ באשרה, ‎ כדי ‎ לעבור ‎ ממדינה‎ 
למדינה ‎ ברחבי ‎ אירופה, ‎ משטרת ‎ צרפת ‎ מנעה ‎ כניסתם ‎ של‎ 
מפגינים ‎ רבים, ‎ בייחוד ‎ בגבול ‎ עם ‎ גרמניה.‎ 

אחד ‎ מכל ‎ 10  אזרחי ‎ ארה״ב‎ 

מקבל ‎ תלושי ‎ מזון ‎ כדי ‎ לשרוד‎ 

מספר ‎ שיא ‎ של ‎ 32.2  מיליון ‎ בני ‎ אדם ‎ -  אחד ‎ מכל ‎ עשרה‎ 
אמריקאים ‎ -  קיבלו ‎ תלושי ‎ מזון ‎ מהרשויות ‎ בחודש ‎ ינואר‎ 
האחרון. ‎ לפי ‎ הפרסום ‎ הממשלתי ‎ הרשמי, ‎ כל ‎ נזקק ‎ קיבל‎ 
בממוצע ‎ תלושים ‎ בסך ‎ 1 12  דולרים ‎ לחודש ‎ לקניית ‎ מזון.‎ 

העלייה ‎ במספר ‎ מקבלי ‎ תלושי ‎ מזון ‎ התרחשה ‎ במקביל‎ 
לנסיקה ‎ בשיעור ‎ האבטלה ‎ בארה״ב: ‎ בפברואר ‎ היה ‎ שיעור‎ 
האבטלה ‎ 8.1%  -  הגבוה ‎ ביותר ‎ ב-25 ‎ השנים ‎ האחרונות.‎ 

669,000  מובטלים ‎ הגישו ‎ בשבוע ‎ שעבר ‎ בקשות ‎ לקבלת‎ 
דמי ‎ אבטלה. ‎ ממשל ‎ אובאמה ‎ הודיע, ‎ כי ‎ מדובר ‎ בשיא‎ 
שכמותו ‎ לא ‎ היה ‎ מזה ‎ 26  שנה.‎ 

מומחים ‎ בארה״ב ‎ צופים, ‎ כי ‎ בקרוב ‎ ירשם ‎ שיא ‎ חדש‎ 
בשיעור ‎ האבטלה, ‎ כאשר ‎ כ-6 ‎ מיליון ‎ אמריקאים ‎ יהיו ‎ זכאים‎ 
לדמי ‎ אבטלה.‎ 

מתבצרים ‎ במפעלים ‎ ומחזיקים ‎ במנהלים‎ 

עובדי ‎ מפעל ‎ "קטרפילר" ‎ בדרום ‎ מזרח ‎ צרפת ‎ החזיקו‎ 
במנהלים ‎ כבני ‎ ערובה ‎ במשך ‎ יממה ‎ וזאת ‎ במחאה ‎ על ‎ כוונת‎ 
ההנהלה ‎ לפטר ‎ 733  מ-2,800 ‎ עובדי ‎ המפעל.‎ 

זו ‎ הפעם ‎ השלישית ‎ בשבועיים ‎ שחלפו, ‎ שעובדים ‎ בצרפת‎ 
מתבצרים ‎ במפעל, ‎ פותחים ‎ בשביתה ‎ ומחזיקים ‎ במנהלים.‎ 


סוכלה ‎ ההטסה ‎ של ‎ מחיאות ‎ בויאות ‎ ח91ש‎ 


בלחץ ‎ ההתנגדות ‎ המאורגנת ‎ של ‎ העובדים ‎ במרפאות‎ 
הממשלתיות ‎ לבריאות ‎ הנפש ‎ ושל ‎ ארגונים ‎ חברתיים, ‎ הודיע‎ 
משרד ‎ הבריאות ‎ בשבוע ‎ שעבר, ‎ כי ‎ יקלוט ‎ מאות ‎ עובדים,‎ 
שהועסקו ‎ עד ‎ כה ‎ כעובדי ‎ כוח ‎ אדם, ‎ והם ‎ יעברו ‎ למעמד ‎ של‎ 
עובדי ‎ מדינה. ‎ בכך ‎ נסוגו ‎ משרד ‎ הבריאות ‎ ומשרד ‎ האוצר‎ 
מהתוכנית ‎ השערורייתית ‎ להפריט ‎ את ‎ המרפאות ‎ לידי‎ 
"האגודה ‎ לבריאות ‎ הציבור", ‎ המשמשת ‎ למעשה ‎ כחברת ‎ כוח‎ 
אדם.‎ 

השג ‎ נוסף ‎ של ‎ העובדים: ‎ לאחר ‎ שנים ‎ של ‎ "ייבוש"‎ 
השירות, ‎ סיכמו ‎ משרדי ‎ האוצר ‎ והבריאות ‎ בדבר ‎ העברת‎ 
תקציב ‎ של ‎ 50  מיליון ‎ שקל, ‎ שישמש ‎ לפתיחת ‎ מרפאות‎ 
נוספות ‎ לבריאות ‎ הנפש ‎ ויצמצם ‎ את ‎ התורים ‎ הארוכים‎ 
לטיפול, ‎ שמגיעים, ‎ במקרים ‎ שאינם ‎ דחופים, ‎ לחודשים‎ 
ולעיתים ‎ אפילו ‎ לשנה ‎ ויותר. ‎ משרד ‎ הבריאות ‎ מפעיל ‎ עד ‎ כה‎ 
55  מרפאות ‎ ציבוריות, ‎ המעניקות ‎ טיפולים ‎ נפשיים ‎ במימון‎ 
המדינה.‎ 

משמעות ‎ ההישג ‎ של ‎ העובדים ‎ היא, ‎ הפיכת ‎ 171  משרות‎ 
לחלק ‎ משירות ‎ המדינה. ‎ במשרות ‎ אלה ‎ מועסקים ‎ רופאים,‎ 
פסיכולוגים, ‎ עובדים ‎ סוציאליים ‎ ואחיות.‎ 

עם ‎ זאת, ‎ בארבעה ‎ הוסטלים, ‎ הפועלים ‎ במסגרת ‎ בתי‎ 
חולים ‎ פסיכיאטריים ‎ והמטפלים ‎ בניצולי ‎ שואה, ‎ יוסיפו‎ 
העובדים ‎ להיות ‎ עובדיה ‎ של ‎ "האגודה ‎ לבריאות ‎ הציבור" ‎ והם‎ 
לא ‎ יקלטו ‎ כעובדי ‎ משרד ‎ הבריאות.‎ 

ד״ר ‎ יורם ‎ בלשר, ‎ יושב ‎ ראש ‎ ההסתדרות ‎ הרפואית, ‎ ציין ‎ כי‎ 
חיוני ‎ להמשיך ‎ להיאבק ‎ נגד ‎ הפרטת ‎ שירותי ‎ בריאות ‎ הנפש:‎ 
"האיום ‎ על ‎ מרפאות ‎ בריאות ‎ הנפש ‎ טרם ‎ הוסר. ‎ המדינה ‎ לא‎ 
חזרה ‎ בה ‎ מכוונתה ‎ להעביר ‎ את ‎ מרפאות ‎ בריאות ‎ הנפש‎ 
לאחריות ‎ קופות ‎ החולים".‎ 

הסכם ‎ עבודה ‎ קיבוצי ‎ בנגה ‎ גלידות‎ 

הסתדרות ‎ עובדי ‎ המזון ‎ והפרמצבטיקה ‎ חתמה ‎ לאחרונה ‎ על‎ 
הסכם ‎ עבודה ‎ קיבוצי ‎ במחלקת ‎ הלוגיסטיקה ‎ של ‎ "נגה‎ 
גלידות", ‎ השייכת ‎ לקונצרן ‎ אוסם. ‎ במחלקה, ‎ הממוקמת‎ 
באשדוד, ‎ מועסקים ‎ 15  עובדים. ‎ ההסכם ‎ כולל: ‎ תוספת ‎ שכר‎ 
של ‎ 4%, ‎ הסדרה ‎ של ‎ שעות ‎ העבודה ‎ וימי ‎ חג ‎ ושבתות, ‎ דמי‎ 
הבראה, ‎ תלושי ‎ שכר ‎ לביגוד ‎ בסכום ‎ של ‎ 990  שקל ‎ אחת‎ 
לשנה, ‎ ומימון ‎ של ‎ טיול ‎ שנתי ‎ בן ‎ ארבעה ‎ ימים.‎ 

פתחי ‎ פוראני‎ (חד״ש) ‎ - 

סגן ‎ ראש ‎ עיריית ‎ חיפה‎ 

המחנך ‎ הוותיק ‎ פתחי ‎ פוראני, ‎ יו״ר ‎ סיעת ‎ חד״ש, ‎ מונה‎ 
בשבוע ‎ שעבר, ‎ בישיבת ‎ מועצת ‎ העיר ‎ חיפה, ‎ לתפקיד ‎ סגן ‎ ראש‎ 
העיר ‎ ללא ‎ שכר. ‎ פוראני ‎ יעסוק ‎ בעיקר ‎ בתחום ‎ החינוך. ‎ חברי‎ 
המועצה ‎ ברכו ‎ אותו ‎ ואחלו ‎ לו ‎ הצלחה ‎ בתפקיד ‎ החדש.‎ 

ראש ‎ עיריית ‎ חיפה, ‎ יונה ‎ יהב, ‎ בירך ‎ את ‎ פוראני ‎ ואמר, ‎ "זה‎ 
כבוד ‎ גדול ‎ לחיפה, ‎ שאדם ‎ כמוהו ‎ ייצג ‎ את ‎ האוכלוסייה‎ 
הערבית ‎ ויציג ‎ את ‎ עמדות ‎ חד״ש ‎ בפני ‎ הציבור. ‎ חיפה ‎ שייכת‎ 
לכל ‎ תושביה, ‎ ללא ‎ הבדל ‎ דת ‎ או ‎ לאום".‎ 


צעדת ‎ אחווה ‎ באום ‎ אל-פחם‎ 

"פורום ‎ י״ב ‎ בחשוון", ‎ המורכב ‎ מיהודים ‎ דתיים, ‎ ארגן,‎ 
בתמיכת ‎ הקרן ‎ החדשה ‎ לישראל, ‎ צעדת ‎ אחווה ‎ ושלום ‎ באום‎ 
אל-פחם. ‎ הצעדה ‎ התקיימה ‎ ב-5.4, ‎ ונשאו ‎ בה ‎ כרזות ‎ בעברית,‎ 
בערבית ‎ ובאנגלית: ‎ אחווה, ‎ רעות ‎ ושולום. ‎ בתום ‎ הצעדה‎ 
התקיימה ‎ עצרת ‎ ברחבת ‎ העירייה, ‎ בה ‎ נשאו ‎ דברים ‎ ראש‎ 
העירייה ‎ חאלד ‎ אגבריה, ‎ פרופ׳ ‎ מישל ‎ רבל ‎ וחנה ‎ קהת‎ 
מ״פורום ‎ י״ב ‎ בחשוון", ‎ ואליעזר ‎ יערי ‎ (הקרן ‎ החדשה‎ 
לישראל).‎ 

העיתונאים ‎ במצרים ‎ הכריזו ‎ "יום ‎ מחאה"‎ 

למען ‎ חופש ‎ העיתונות ‎ ותוספות ‎ שכר‎ 

איגוד ‎ העיתונאים ‎ במצרים ‎ הכריז ‎ על ‎ ה-6 ‎ באפריל ‎ כ״יום‎ 
מחאה" ‎ למען ‎ חופש ‎ העיתונות ‎ ותוספות ‎ שכר. ‎ הנהגת ‎ האיגוד‎ 
פרסמה ‎ תוכנית ‎ בת ‎ 9  נקודות ‎ לשיפור ‎ מעמד ‎ העיתונאים. ‎ בין‎ 
הדרישות: ‎ תוספות ‎ שכר ‎ ושחרור ‎ העיתונאים ‎ שנכלאו ‎ בשל‎ 
פעילותם ‎ העיתונאית.‎ 

"יום ‎ המחאה" ‎ הוכרז, ‎ לאחר ‎ שבכלי ‎ התקשורת ‎ הגדול‎ 
במצרים, ‎ העיתון ‎ "אל ‎ אהרם", ‎ נקטו ‎ העיתונאים ‎ בהפגנות‎ 
ובעיצומים ‎ בדרישה ‎ להעלאת ‎ שכרם ‎ הנמוך ‎ במידה ‎ רבה‎ 
משכרם ‎ המנופח ‎ של ‎ העורכים ‎ הממונים ‎ בידי ‎ השלטונות.‎ 

ועדת ‎ האו״ם ‎ לחקירת ‎ פשעי ‎ המלחמה‎ 

במהלך ‎ מלחמת ‎ עזה ‎ תתמקד ‎ בקורבנות‎ 

השופט ‎ היהודי ‎ ריצ׳רד ‎ גולדסטון ‎ (דרום־אפריקה), ‎ שהיה‎ 
התובע ‎ הראשי ‎ של ‎ האו״ם ‎ בבית ‎ הדין ‎ הבינלאומי ‎ בהאג, ‎ מונה‎ 
לעמוד ‎ בראש ‎ משלחת ‎ נוספת, ‎ שתצא ‎ לעזה ‎ לחקירת ‎ פשעי‎ 
ישראל ‎ במהלך ‎ המלחמה. ‎ השופט ‎ גולדסטון ‎ היה ‎ מעורב‎ 
במשפטים ‎ שעסקו ‎ ביוגוסלביה ‎ וברואנדה. ‎ לפי ‎ החלטת‎ 
מועצת ‎ האו״ם ‎ לזכויות ‎ האדם, ‎ החקירה ‎ הנוכחית ‎ תתמקד‎ 
בקורבנות ‎ הפלסטינים ‎ של ‎ הלחימה ‎ בת ‎ שלושת ‎ השבועות‎ 
בעזה. ‎ מוסדות ‎ האו״ם ‎ מסרו, ‎ כי ‎ ישראל ‎ סירבה ‎ לשתף ‎ פעולה‎ 
עם ‎ חקירות ‎ קודמות ‎ של ‎ מועצת ‎ זכויות ‎ האדם.‎ 

מועדון ‎ הגדה ‎ השמאלית‎ 

אחד ‎ העם ‎ 70, ‎ ת״א‎ 

ימי ‎ עבודה ‎ התנדבותיים‎ 
לשיפור ‎ פניה ‎ של ‎ הגדה ‎ השמאלית‎ 

יתקיימו ‎ ביום ‎ ר  17.4, ‎ ובשבת, ‎ 18.4,‎ 

בין ‎ השעות ‎ 11.00  -17.00‎ 
פרטים ‎ נוספים‎ :  אלון ‎ לי ‎ 2501662-054 

מכללת ‎ הגדה ‎ השמאלית‎ 

קורס ‎ לערבית ‎ מדוברת ‎ למתחילים‎ 

"פתח ‎ בסוף ‎ אפריל.‎ 

פרטים ‎ נוספים ‎ והרשמה: ‎ 2501662-054 

